Fuglsø Koncerter A/S

The Searchers
2022-07-30 | Hotel Fuglsøcentret, Dragsmurvej 6, Knebel, 8420, Danmark
MIKE PENDER’S SEARCHERS UK
THE ORIGINAL VOICE OF THE SEARCHERS
I 60’erne var der Beatles, The Rolling Stones og så The Searchers. Med mere end 40 mill solgte albums på verdensplan, har de beviset, at de var med til at revolutionere musikken i 60’erne. FUGLSØCENTRET bliver et af de 3 steder i Danmark de skal optræde i 2022. Denne aften bliver du præsenteret for verdenshit som: Sweet For My Sweet, Sugar And Spice, Needels And Pins, Don’t Throw Your Love Away og mange andre. !
Middagen er kl. 17.30, koncerten starter kl. 20.00. Dørene åbnes kl. 19.30.

Brian Downey’s ALIVE AND DANGEROUS
2022-08-05
BRIAN DOWNEY’S ALIVE AND DANGEROUS
– Founding member of Thin Lizzy
Brian Downey’s ALIVE AND DANGEROUS er opkaldt efter det legendariske Thin Lizzy live album “Live and dangerous” fra 1978.
Et album der af mange betegnes som verdens bedste live album.
Brian Downey har fundet sammen med guitaristen Brian Grace fra hjembyen Dublin i Irland. Grace har tidligere spillet med bl.a Brush Shields (Skid Row) og Andrew Strong (The Commitments). Han betegnes som én af irlands bedste guitarister.
Ligheden mellem frontfigur Matt Wilson og Phil Lynott både musikalsk og visuelt er slående. Samtidig med at man tydeligt kan høre inspirationen fra Phil Lynott bidrager han bestemt også med et personligt udtryk. Matt Wilson og guitarist Phil Edgar er hentet i Belfast i Nordirland hvor de spiller sammen i det populære band El Dude Brothers.
Glæd dig til en aften med Lizzy klassikere som The Boys Are Back In Town, Cowboy Song, Dancing in the moonlight, Whisky in the jar, Rosalie, Still in love with you, Warrior, Jailbreak m.fl.
Medvirkende:
Brian Downey: trommer
Matt Wilson: vokal / bas
Brian Grace: guitar / kor
Phil Edgar: guitar / kor
Middagen er kl. 17.30, koncerten starter kl. 20.00. Dørene åbnes kl. 19.30.

Creedence Tribute
2022-08-12
Den danske rockscene invaderes af kopi og revivalbands. Paradokset har
været et meget stort tomrum, når det gælder verdens måske mest oplagte
revival-mulighed, nemlig Creedence Clearwater Revival.
Til gengæld indleder et nyt, professionelt band nu en offensiv, som uden tvivl
begejstrer og tilfredsstiller alle CCR-entusiaster. Navnet er: CREEDENCE TRIBUTE
CCR blev efter sit gennembrud i 1969 USA`s mest populære rockband. Det skete
med mega-hittene Proud Mary, Bad Moon Rising, Who´ll Stop The Rain, Down On
The Corner, Travelin`Band, Cotton Fields, Have You Ever Seen The Rain, Hey
Tonight, Hello Mary Lou, og mange flere, alle solgt i milliontal over hele verden.
Den bedste hyldest til CCR mener vi gives bedst med, at være tro mod deres mate-
riale og tanker. Det betyder at vi ikke laver egne fortolkninger eller nye arrangementer.
Selv om CCRís originale iørefaldende hits umiddelbart lyder let tilgændelige er de
faktisk overordentlige svære at kopiere. Vi er i bandet derfor gået særdeles grundigt
til værks med en stram balance for præcist at ramme den unikke fusion af rockabilly,
R´n´B, og Cajun som gjorde CCR til noget helt specielt.
Creedence Tribute er:
Sang: Casper Hundebøl – Guitar: Jan Mols – Trommer: Martin Pagaard Wolff
Guitar: Jacob Jensen – Bas: Jan Wolff
Middagen er kl. 17.30, koncerten starter kl. 20.00. Dørene åbnes kl. 19.30.

Peter & De Andre Kopier
2022-08-13
Over 20 år for fuld Gas!
Alle – inklusive Smukke Linda og Stakkels Jim – troede hele verden ville gå i stå, da Gasolin’ lukkede & slukkede i 1978.
Men, nej! 35 år efter lever musikken stadigvæk stærkt videre i Danmarks bedste Gasolin’ show med Peter & De Andre Kopier, der i 2013 kunne fejre 20 år på bagen som ét af Danmarks mest efterspurgte kopiorkestre. Luftguitaren bliver rusket til Strengelegen. Der er altid gang i Rabalderstræde. Langebro er stadig lang en tidlig mandag morgen, og Smukke Charlie drøner Deruda’ på sin Harley.
Siden 1993 har Peter & De Andre Kopier med største glæde, respekt og kærlighed holdt festen kørende. Der er bal og gang i den, når Kopierne går på scenen; i hallen, på kroen, på stadion. At løse billet til en koncert med Peter & De Andre Kopier er som at løse en returbillet til 70’erne. Det er næsten som at være der selv; det er et super-nostalgisk genhør med de gode, gamle Gas-hits ingen skandinav nogensinde glemmer.
Hvor den tunge start gik fra små caféer, bodegaer og værtshuse, fik Peter & De Andre Kopier pludselig i ’95 så megen succes med at spille Gasolin’s sange, at både radio, Tv og aviser nærmest faldt over hinanden i jagten på historien om bandet i den følgende tid. Succesen var uden overdrivelse “hjemme”.
Samme sommer debuterede Peter & De Andre Kopier på både Midtfyns, Langelands og Skanderborg Festivalen. Året efter fulgte også Samsø og en lang række andre festivaler rundt om i landet.
Og siden har Kopierne spillet for små 2 millioner nostalgikere landet over, fordelt på ca. 2000 koncerter!
Det er blevet sagt i årevis, at Kopierne nærmest er en slags ambassadører for Gasolin’ og de mange minder om en for længst svunden tid, og man kan stadig – uden at blinke – sige:
”Først tror du det er Gasolin’.. –Så tror du det er løgn!”
Peter & De Andre Kopier Danmarks Bedste Gasolin’ Show
Middagen er kl. 17.30, koncerten starter kl. 20.00. Dørene åbnes kl. 19.30.

An Irish Evening
2022-08-27
Irish Evening 2022 – oplev alle de kendte irske sange, den nye irske sangstjerne samt et forrygende Riverdance-show
Irsk aften byder igen i år på det bedste musik og dans fra den grønne ø. Gæsterne vil opleve trad. irsk musik, sange på irsk, moderne irsk folk, Riverdance-show samt inspirerende foredrag om Irland og gode smagninger af irsk whiskey & irsk øl, så programmet vil appellere til gæster i alle aldre.
Musikken leveres af den nye irske sangstjerne Aoife Scott & Band, som bl.a. er kåret til bedste sangerinde i Irland 2021, Dublin-bandet Billy Treacy & The Scope med ægte irsk musik fra pubberne i Dublin med alle de kendte irske sange og ballader, som de fleste danskere kender og synger med på, samt den meget erfarne og forrygende dansetrup Realta Dance, der laver et Riverdance-show i verdensklasse.

Aoife Scott & Band
“best vocal in Ireland 2021”
Billy Treacy & The Scope
irsk musik fra pubberne i Dublin
Realta Dance – irsk “Riverdance” show I verdensklasse
Foredrag om Irland
Smagning på irsk whisky & øl (tilkøb)
Ølsmagning kl 15:00
Whiskysmagning kl 16:30
Irsk middag
og masser af atmosfære
Download det udførlige musikprogram som PDF her

Hardinger Band - EN HYLDEST TIL BUNDEN
2022-09-02
Tre originale shubbere, backet up af fantastiske musikere, tager på turné med det mest omfangsrige Shu-Bi-Dua bagkatalog til dato.
Koncerterne spilles i bedste Shu-Bi-Dua stil og Hardinger Band vil levere soundtracket til tusindvis af menneskers ungdoms- og barndomsminder.
Hele turnéen dedikeres som en hyldest til en af Danmarks bedste sangere og den arv Michael Bundensen efterlod os allesammen.
… ”En større hyldest til Michael Bundesen kan jeg ikke forestille mig”, udtaler Michael Hardinger.
Vaccinen kommer! Lad os stå sammen! Livets Skjorte er blevet længere. Hold ud. Fremtiden venter med store dejlige fester!

Middagen er kl. 17.30, koncerten starter kl. 20.00. Dørene åbnes kl. 19.30.

McCartney – ”all the best band”
2022-09-03
Efter at have spillet Paul McCartney i det internationalt anerkendte Beatles hyldest band “The
Classic Beatles ”, i over 25 år, Fran King fører an i McCartney: Alt det bedste.

Bandet trækker på den enorme katalog af hitsange fra Beatles-årene og årene med Wings,
der spænder over 5 årtier med en af Liverpools mest berømte sønner.

Fran King er fortsat den eneste Paul McCartney hyldest kunstner, der har arbejdet sammen med Sir George Martin (The Beatles Producer) to gange.

Han har også optrådt for den engelske dronning.
“Stemmeligheden er uhyggelig” – citat: SIR GEORGE MARTIN

Middagen er kl. 17.30, koncerten starter kl. 20.00. Dørene åbnes kl. 19.30.

Suzi Quatro
2022-09-10
Suzi Quatro
(Susan Kay Quatro), født 3. juni 1950 i Detroit i USA, er bassistog sanger.
1974 var hendes største år med monsterhitsene ‘Devilgate Drive’ og ‘The Wild One’, i sidstnævnte fortalte hun kort sin egen historie om den lille, vilde pige, som ikke ville dikke-dikke og strikke, men spille rock og rul og gå i byen med drengene.
I 1978 fik hun endnu et kæmpehit med ‘If You Can’t Give Me Love’, og i 1979 et kæmpehit i hjemlandet USA, som ellers ikke havde været oppe at ringe over hendes musik, med ‘Stumblin In’ en duet med Chris Norman, daværende forsanger i Smokie.
Suzi Quatro er et af de 70’er fænomener, som bliver ved med at dukke op i det ny årtusinde. Men Suzi Quatro er ikke på en reunion tour og hænger ikke fast i fordums store tider.
Suzi Quatro har været aktiv i over 50 år; men formår stadig med sin karakteristiske hæse stemme at nå langt ud over scenekanten.
Middagen er kl. 17.30, koncerten starter kl. 20.00. Dørene åbnes kl. 19.30.

GOLFSKOLE I SKØN NATUR 2022
2022-09-14 - 2022-09-16
Tag med på en lærerig 3 dages golfskole i Kalø Golf Club. Undervisningen vil omhandle generel svinganalyse, spil på bane med PGA Pro, samt undervisning i det korte spil på og omkring green. Alt sammen i en hyggelig atmosfære, hvor det at have det sjovt, og naturligvis det at blive bedre til at spille golf er vores fælles mål. Jeres kompetente PGA Pro underviser spillere på alle niveauer og har altid dig og dit sving i fokus.

HER BOR DU

Du skal bo på det naturskønne Fuglsøcenter, som ligger i hjertet af Nationalpark Mols Bjerge. Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
GOLFBANEN DU SPILLER PÅ
Kalø Golf Club har 18 skønne huller som er skåret ind i landskabet. Banen er par 72, og har stor afveksling af både par-3, par-4 og par-5 huller. Banen er let kuperet og karakteriseret ved gode brede fairways, gode greens og en fantastisk udsigt ud over Aarhus bugt. Kalø Golf Club råder også over en smuk par 3 bane som ligger i en æbleplantage. Banen er en af Danmarks bedste par-3 baner, og helt klart et besøg værd.

GOLFSKOLEN INDEHOLDER
3 x Spil på banen
3 x Undervisning ved PGA Pro (8 timer i alt) 3 x frokost i Kalø Golf Club (ekskl. drikkevarer) 2 x overnatning
2 x morgenmad
2 x middag/aftensmad
PERIODER
Ingen ledige pt.
For at kunne se og vælge den ønsket dato for dit ophold, skal det først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.

Hent som PDF

Starsailor
2022-09-30
Starsailor er et engelsk post-Britpop-band, dannet i 2000. Siden dannelsen har bandet inkluderet guitarist og vokalist James Walsh, trommeslager Ben Byrne, bassist James Stelfox og keyboardspiller Barry Westhead. De er bedst kendt for deres single fra 2003 “Silence Is Easy”, der nåede nummer 9 i Storbritannien.
Bandet har udgivet fem studiealbum og har scoret ti Top 40 hitsingler i Storbritannien. Deres første album Love Is Here blev udgivet i 2001, efterfulgt af Silence Is Easy (2003) og On the Outside (2005). Efter udgivelsen af ​​sit fjerde album All the Plans (2009) indgik bandet i forlænget pause indtil 2014, hvor dets medlemmer var involveret i individuelle projekter.
Starsailor annoncerede deres genforening den 23. maj 2014 og begyndte at optræde verden over. Good Souls: The Greatest Hits blev udgivet i september 2015 og indeholdt to nye sange. Et femte studiealbum All This Life blev udgivet i 2017.
Middagen er kl. 17.30, koncerten starter kl. 20.00. Dørene åbnes kl. 19.30.

Johnny Logan
2022-10-07
Det er ikke alle sangere man kan kalde ‘exceptionelle’. Men det kan man roligt kalde Johnny Logan! Stadig den dag i dag er det ikke lykkes for andre end Johnny at vinde det Europæiske Melodi Grand Prix 3 gange og med mere end 6 millioner solgte albums på verdensplan, har Johnny Logan for længst skrevet sit eget kapitel i musik historien. I 2007 udgav Johnny Logan et album indspillet i Danmark med danske musikere med titlen ”Irish Connection” – dette album blev et kæmpe comeback for Johnny Logan i hele Skandinavien – idet albummet solgte til platin i Danmark og dobbelt platin i Norge og til Guld i Sverige. Successen blev fulgt op af en årelang turné ikke mindst i Danmark, hvor han har en meget stor fanskare.
Johnny Logan fik i januar 2010 et nyt hold fantastiske musikere under ledelse af Rasmus Hedeboe. Disse musikere var også med til indspilningen CD ́en – ‘The Irish Connection 2 – The Irish Soul’ som også blev indspillet i Danmark. Et dejligt album som tager lytteren på en rejse gennem nogle af Irlands mest populære ‘traditionals’ samt en stribe helt nye sange. Dette album blev også en kæmpe succes. Disse to albums “The Irish Connection 1” og “The Irish Soul” ligger altid grunden rent musikalsk til live koncerterne med Johnny Logan & Friends når de optræder – selvfølgelig altid garneret med de 3 vinder sange fra Det Europæiske Melodi Grandprix.
I 2017 udgav Johnny Logan igen et helt nyt album med titlen ”It is what it is” – nye fantastiske velskrevne sange, som Johnny Logan selv har skrevet de fleste af. Super iørefaldende og med god nerve og fantastisk energi, som altid er kendetegnede for verdensstjernen Johnny Logan. Albummet er indspillet i Danmark og med en lang række af de dygtigste musikere, som også er live holdet bag Johnny Logan. Mange af de nye hits vil også være at høre når Johnny Logan & Friends giver koncert rundt omkring i Danmark. Når Johnny Logan i november og december måned også giver julekoncerter, er det også med nogle af de største julesange, som alle kender der er med i showet.
Når Johnny Logan turnerer i Danmark i er det med det fantastiske danske band FRIENDS, nogle fantastiske musikere, som sammen med Johnny Logan leverer et show i absolut topklasse. Publikum er overalt begejstret og bliver taget med storm når JOHNNY LOGAN & FRIENDS går på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Dodo & The Dodo’s
2022-10-08
Dodo & The Dodo’s – ”Lev Livet”
36 år som orkester er en smal sag, når man hedder Dodo & The Dodo’s. Og netop derfor lægger de igen landet ned, når de tager på deres “Lev Livet”-turné i efteråret 2022.
Om du befinder dig i øst eller vest, nord eller syd, kan du se frem til en hitparade i særklasse, hvor vi alle får lov til igen at stå skulder mod skulder.
“Lev Livet”-turnéen indbyder til at sætte lidt mere kulør på tilværelsen, men også til at opleve en uformel stund med et af Danmarks mest velspillende orkestre, der garanterer velkendte ørehængere til alle der vil holde en fest..
Som nogle af Danmarks fremmeste pop-ambassadører, der gennem næsten fire årtier har spillet i alle afkroge af landet, kan der ikke slåes en tyk nok streg under, hvor meget Dodo & The Dodo’s glæder sig til at besøge scener i nær og fjern – specielt nu, når publikum igen kan skråle i kor uden mundbind på.
Middagen er kl. 17.30, koncerten starter kl. 20.00. Dørene åbnes kl. 19.30.

Hymner & Ukrudt
2022-10-14
En aften i Dissing/Andersens Univers
Med:
Rasmus Dissing – vokal
Henrik Gunde – piano
Jens Jefsen – bas
Morten Lund – trommer

“Hymner & Ukrudt” er kvartetten, der hylder det legendariske samarbejde mellem forfatter/komponist Benny Andersen og troubadour Povl Dissing – et samarbejde, der nok må betegnes som værende noget nær grundstof i dansk musik og lyrik. Med debutudgivelsen “Svantes Viser” i 1973 skabte de to en tidløs klassiker, som i dag har kultstatus.
Orkesteret med Rasmus, Henrik, Jens og Morten er opkaldt efter et af de andre legendariske albums som de to legender udgav i 1984.
“Hymner & Ukrudt” spiller det kendte og elskede repertoire og publikum vil opleve klassiske sange som “Svantes Lykkelige Dag”, “Barndommens Land”, “Aftentur med Rosalina”, “Hymne til natten”, “Tidseltango” og flere “Benny klassikere” i nye friske fortolkninger, men naturligvis med respekt for den originale stil og lyd.
I front – Rasmus Dissing…ja, efternavnet taler for sig selv. Rasmus er naturligvis vokset op med sin fars fortolkninger, men står nu frem med sin helt egen personlige stil og stemme, og tilfører ny magi til Bennys geniale tekster.
Ved klaveret – Henrik Gunde. Uden sammenligning Danmarks mest udadvendte, kreative- og humørfyldte pianist. Kendt og elsket fra utallige sammenhænge.“Gunde” tilføjer netop den humor og finurlighed som passer så fortrinligt til melodierne.
Og sidst men ikke mindst den “originale rytmegruppe” Jens Jefsen & Morten Lund. De to optrådte med Dissing/ Andersen i årtier, og har sammen udviklet en helt unik akkompagnementsstil – nærmest som en slags meddigtende rytmegruppe.
Forvent genkendelsens glæde, men forvent også helt nye farver og nuancer i det elskede repertoire.
Med “Hymner & Ukrudt” får publikum med garanti den allerbedste- og mest originale koncertoplevelse i Dissing/ Andersen universet. En herlig aften med levende musikalsk samspil – masser af smil, eftertænksomhed og dejligt befriende latter, præcis som Benny & Povl elskede det…

Middagen er kl. 17.30, koncerten starter kl. 20.00. Dørene åbnes kl. 19.30.

DR Hook starring Dennis Locorriere
2022-10-15
Dr Hook (med Dennis Locorriere i hovedrollen) fortsætter deres enormt populære fejring af 50 års jubilæum med en spændende tilbagevenden til Danmark.
Fans har været begejstrede for at se bandet vende tilbage til live-shows i 2022 efter succesen med deres 50-års jubilæumsturné, som oprindeligt blev udskudt under den verdensomspændende pandemi og derefter fortsatte i slutningen af ​​2021 – inklusive betydningsfulde, udsolgte optrædener på spillesteder i hele Europa og ud over.
Dr Hook – berømt for så tidløse klassikere som ‘Sylvia’s Mother’, ‘Only Sixteen’, ‘A Little Bit More’ ‘The Millionaire’ og ‘When You’re in Love with a Beautiful Woman’, kan ikke vente med at begynde næste etape af turnéen og ser frem til at vende tilbage til nogle af deres yndlingsbyer i Danmark og spille nogle virkelig vidunderlige spillesteder rundt om i landet.
I en takbesked til Dr Hooks loyale fans sagde forsanger Dennis Locorriere:
“Bandet og jeg vil gerne takke alle, vi allerede har set ved 50. show, vi havde det så fantastisk med jer alle!
“Nu er vi spændte og ser frem til de shows, vi laver i år, især da vi tilføjer flere shows i flere lande. Vi er alle så begejstrede for den respons, vi har fået indtil videre på denne ‘særlige’ tour. Det betyder alverden for os”.
Så slut dig til Dr Hook og lad de hårde tider bag dig, i det mindste et stykke tid.

Middagen er kl. 17.30, koncerten starter kl. 20.00. Dørene åbnes kl. 19.30.

Rugsted & Kreutzfeldt
2022-10-21
Vi er stolte over at præsentere Rugsted & Kreutzfeldt på mange succesrige og udsolgte koncerter, senest på deres kanonflotte 40 års jubilæumsturné med en fantastisk modtagelse overalt. Publikum og arrangører har efterspurgt flere koncerter og på denne baggrund har bandet nu besluttet at tage en omgang mere i 2022.
Jubilæumsturnéen fortsætter!
I forbindelse med stor landsdækkende jubilæumsturné i 2019, med mange udsolgte koncerter og en fantastisk modtagelse af bandet overalt, drager Rugsted & Kreutzfeldt nu ud på yderligere en liveturne i 2022.
Oplev Rugsted & Kreutzfeldt Live
En popduo i toppen af dansk elite, med et utal af hits som “Jeg ved det godt” og “Tilfældigvis forbi” og mange flere.
Der er altid stor gensynsglæde når det musikalske makkerpar går på scenen og overalt er duoen blevet mødt af glade koncertgængere og fællessang. Makkerparret leverer altid en fremragende koncert og til alles begejstring et mix mellem gamle og nye sange.
Oveni har Rugsted & Kreutzfeldt tilføjet nogle af de kendte hits til setlisten, som de har skrevet til andre kunstnere. Så publikum kan glæde sig til en koncert med en lang række hits, der bringer nostalgien frem og sætter gang i festen.
Rugsted & Kreutzfeldt har skrevet musik til mange andre store danske kunstnere såsom: “Hvis du forstod”, “Uden dig”, “Kærligheden kalder”, “Tænk på mig” med Sanne Salomonsen / “Jeg i live” med “Burhan G” / “Du tænder lys” med Lis Sørensen / “Simple emotions” med Peaches and Bobo / “Hjertets telefon” med Martin Brygmann / “Kun et kys herfra” med Søs Fenger / “Back to where I started from” med Bobo Moreno og mange flere.
Rugsted & Kreutzfeldt udsender EP med ny-indspillet musik
I 2016 gik makkerparret i studiet og indspillede EP’en “Sange vi skrev til andre” som indeholder fire tracks, der er skrevet af Rugsted & Kreutzfeldt, men som aldrig før har været indspillet af duoen. Sangene er netop kendte indspilninger af Sanne Salomonsen, Burhan G og Lis Sørensen.
Middagen er kl. 17.30, koncerten starter kl. 20.00. Dørene åbnes kl. 19.30.

THE DUBLIN LEGENDS - ”The Dubliners”
2022-10-22
Glæd jer til en aften i selskab med musikalske legender og velkendte sange og klassikere. Whiskey in The Jar, Dirty Old Town, The Wild Rover, Seven Drunken Nights, The Rare Auld Times, Finnegan’s Wake, Molly Malone, The Monto, Hand Me Down Me Bible, The Irish Rover, Black Velvet Band og mange mange flere.
Oplev legenderne i irsk folkemusik Sean Cannon, Shay Kavanagh, Paul Watchorn og Gerry O’Connor, når de under navnet The Dublin Legends viderefører arven efter The Dubliners, der stoppede som band, da “Banjo” Barney McKenna desværre døde. Drengene ser meget frem til igen at møde og underholde alle deres fans overalt på kloden og vil fortsætte med at spille alle de verdensberømte klassikere, som The Dubliners er kendt for.
Sean Cannon har været medlemmer af The Dubliners i tæt på 30 år, mens Paul og Shay er nyt medlem. Samtidigt spillede banjovirtuosen Gerry O’Connor med de berømte Four Men and A Dog, og han har i øvrigt spillet med alt og alle fra Sharon Shannon til Shane MacGowan (The Pogues). Talrige sessions og albumindspilning med Barney McKenna er det også blevet til, så det var ganske naturligt, at han trådte til efter Barneys død og medvirkede til at gennemføre den igangværende turné med The Dubliners og således, på glimrende vis løfte Gerry på smukkeste vis arven efter Barney.
I 2012 fejrede The Dubliners 50 års jubilæum i musikkens tjeneste og modtog en Lifetime Achievement Award fra BBC Radio 2 Folk Awards. Denne blev fulgt op af en fuldstændig udsolgt UK turné, som kulminerede i en magisk aften i The Royal Albert Hall. Desværre døde “Banjo” Barney McKenna kort tid efter, og det var et stort slag for både fans og medlemmer af The Dubliners. Naturligvis fik det de tilbageværende medlemmer af The Dubliners til at sætte sig ned og drøfte bandets fremtid. John Sheahan besluttede, at det efter 50 år på landevejen var tid til at stå af tourbussen og slappe af for en tid.
Men under navnet The Dublin Legends har de øvrige bandmedlemmer Sean Cannon, Shay Kavanagh, Paul Watchorn og Gerry O’Connor besluttet sig for at videreføre den musikalske arv, som blev grundlagt af Ronnie Drew, Luke Kelly, Ciaran Bourke, Barney McKenna og John Sheahan tilbage i 1962.
“It’s too late to stop now”, sagde Barney engang. Sean, Eamon, Patsy og Gerry har taget de vise ord til sig.
LINE-UP:
Seán Cannon– vocals, guitar, mandola
Shay Kavanagh– vocals, guitar
Gerry O’ Connor– Irish Tenor Banjo, fiddle,
Paul Watchorn– vocals, five string banjo
Middagen er kl. 17.30, koncerten starter kl. 20.00. Dørene åbnes kl. 19.30.

NENA koncert 2022
2022-10-28
Det tyske pop-ikon og stemmen bag den uopslidelige 80er klassiker ”99 Luftballons” kan nu opleves ……

Hun er stadig i topform og da hun kunne fejre sit 40 års jubilæum med turneen “Nichts Versäumt – Tour 2018”, kiggede mere end 250.000 fans forbi de 45 byer i Tyskland, Østrig, Schweitz, Luxembourg og Holland.
Tyske Nena kommer på ét af sine sjældne besøg i Danmark.
I 1980’erne var hun en del af ”Neue Deutsche Welle”, og blev ét af de få tyske navne, der gennem tiderne har markeret sig på hitlister i hele verden.
Efter 1987 gik hun solo, og har opbygget en voldsom popularitet, især i hjemlandet.
Hits som ”99 Luftballons”, ”Nur geträumt”, ”Leuchtturm”, ”Irgendwie, irgendwo, Irgendwann”, ”Lass mich dein Pirat sein”, ”Ich bleib im Bett” og ”In meinem Leben” er med garanti på programmet
Koncerten er med band og en stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

Lis Sørensen koncert
2022-10-29
Lis Sørensens imponerende repertoire byder på en perlerække af hits fra 4 årtier samt nye forrygende numre. Med en sprællevende samling af sange står Lis Sørensen skarpt i nutiden og formidler fortidens hits, ’Fuld af Nattens Stjerner’, ’Tæt på Ækvator’, ’Mine Øjne De Skal Se’ og mange flere, med en naturlig elegance, som uden tvivl vidner om hendes egen kærlighed til repertoiret.
Med sin varme og stærke vokal i centrum, favner Lis Sørensen et større og større publikum, og en aften i hendes selskab er både en rejse ned ad memory lane, og en energisk væren i øjeblikket.
Der planlægges nyt album til udgivelse i efteråret 2021
Lis Sørensen har med sig på scenen sit fantastiske band:
Jonas Krag
Mads Michelsen
Mikkel Riber
Steen Rasmussen
Middagen er kl. 17.30, koncerten starter kl. 20.00. Dørene åbnes kl. 19.30.

SEBASTIAN – Trubadurens Aften
2022-11-04
Når Sebastian, alene på scenen møder sit publikum til Trubadurens Aften, får poesien for alvor vinger. Sebastian ledsager sine udødelige sange med anekdoter og underfundig humor og forener generationer med sange, der har været soundtrack til mange danskeres liv. Sebastian er en kunstner, der har noget på hjerte til både unge og ældre. Fra dem der lærte Sebastian at kende med Den Store Flugt og hans perlerække af albums op gennem 70erne og ind i 80erne, over den lange musicalperiode med Ronja Røverdatter, Hodja Fra Pjort, Skatteøen, Cyrano og Pippi, men også numre som Rose, Måske Ku Vi, Vårvise, Romeo, Her er en sang og mange flere. Så alle har noget at se frem til, når trubaduren indtager scenen og gavmildt diverterer sit publikum med et udsøgt rids af sange fra det sidste halve århundrede.
Sebastian er et langtidsholdbart ikon på den danske musikscene og har været med til at definere dansk musik i snart 50 år. At opleve ham i trubadur-rollen giver en både munter, men også eftertænksom aften, hvor Sebastian tager publikum med hele følelsesregistret rundt. Den musikalske variation, som præger Sebastian som sangskriver, kommer i den grad til udtryk ved solokoncerterne. Der er de finurlige, de stille og tænksomme, de rockende og ikke mindst de eviggrønne sange, vi alle kan synge med på.
Middagen er kl. 17.30, koncerten starter kl. 20.00. Dørene åbnes kl. 19.30.

Electric Light Orchestra by Phil Bates & Band
2022-11-05
Electric Light Orchestra er et af de mest succesfulde bands i musikhistorien. Deres sange er spillet i radioen mere end én million gange. ELO fik, i deres storhedstid, en lang række top 20 hits, hvoraf mange af dem blev til klassisk pophistorie.
Som medlem of’Electric Orchestra Part 2 og The Orchestra har Phil Bates optrådt med ELO musik i årtier og på utallige koncerter verden over, har han bragt de bedste hits af nogle af de største rock legender tilbage til livet til gamle og nye fans.
Phils imponerende stemme og hans fremragende guitarspil, støttet af en overordentlig solid omgang trommer og bas, keyboards, sofistikerede harmoni vokaler og karakteristisk violinspil,
frembringer en helt enestående og original musikoplevelse.
Electric Light Orchestra er rock-, klassisk-, elektronisk- , orchestral, traditionelmusik og moderne trends. “Roll Over Beethoven”, “Don’t Bring Me Down”, “Telephone Line”, ”Evil Woman”, ”Livin’ Thing”, ”Mr. Blue Sky”, ”Strange Magic”, ”Turn To Stone” eller “Sweet Talking Woman” er ikke glemt af publikummet, og et vidne om at musikken stadig holder i dag.
Middagen er kl. 17.30, koncerten starter kl. 20.00. Dørene åbnes kl. 19.30.

Lars Lilholt Storyteller 2022
2022-11-11
Intimt, hyggeligt og nærværende er vel de ord der bedst beskriver det set-up Lars Lilholt drager ud med, når han til efteråret igen tager på Storyteller-turné.
Oplev en koncert-aften med mange sange fra Lilholts store bagkatalog, krydret med historier og anekdoter fra de mange oplevelser på farten, om hvordan sangene bliver til og meget mere…

Det stærke hold der backer Lars op er:
Eddi Jarl, trommer og kor
Gert Vincent, guitar og kor
Kristian Fogh, keyboards og kor
Mads Kjøller Henningsen, fløjte, drejelire og kor

Lars Lilholt er en folkekær dansk kunstner, der i årevis har kunnet samle alle generationer over hele landet. En erfaren sangskriver med et kæmpe stort talent for at bruge det danske sprog, og en evne til at kommunikere gennem enkle melodier med et rodnet dybt nede i både folkemusikken, rockmusikken og den klassiske musik. Lars Lilholt har solgt over 2 millioner albums, og har turnéret i efterhånden mange år. I halvfjerdserne med folk rock-legenderne Kræn Bysteds, og siden 1983 på spillesteder og festivaler med “De Lyse Nætters Orkester”, Lars Lilholt Band, samt med Johnny Madsen og Allan Olsen i Dalton.
Middagen er kl. 17.30, koncerten starter kl. 20.00. Dørene åbnes kl. 19.30.

TIM CHRISTENSEN
2022-11-12
Den danske musiker, oprindeligt fra Espergærde, der gennem årtier har skrevet, sunget og spillet sig vej ind i danskernes hjem. Først som sanger, guitarist og komponist i gruppen Dizzy Mizz Lizzy og senere i sin solokarriere. Guitaren har været omdrejningspunktet for rocksangerens karriere, og han startede allerede, som 7 årig med at sammensætte de første akkorder på det strengede instrument.
Middagen er kl. 17.30, koncerten starter kl. 20.00. Dørene åbnes kl. 19.30.

Pink Floyd Project
2022-11-18
Scandinavian Pink Floyd Project – Best Of
Scandinavian Pink Floyd Project tager turen gennem Pink Floyds bedste værker. Det bliver et ambitiøst og nostalgisk cruise gennem rockens historie; gennem 5 årtier af hits, nyskabelse, eksperimenter og vellyd. Nogle numre er selvskrevne mens andre bliver overraskelser. Det er en tur ned af memory lane – en tur der forpligter.
Oplev numre fra Dark Side of The Moon, The Wall, Wish You Were Here, Division Bell, A Momentary Lapse of Reason og meget mere.
Scandinavian Pink Floyd Project stiller i stærkeste opstilling med kvadrofonisk lyd, lysshow, lasers og visuals.
Middagen er kl. 17.30, koncerten starter kl. 20.00. Dørene åbnes kl. 19.30.

Ester Brohus & Knud Møller
2022-11-19
Ester Brohus og Knud Møller tager på længe ventet duo tour
Efter mere end 20 års som venner og musikalske fortrolige, har Ester Brohus og Knud Møller besluttet sig for at tage på duo turné sammen i efteråret 2022.
Efter mere end 20 år som gode venner, naboerog musikalske fortrolige, tager Ester Brohus og Knud Møller i efteråret 2022 på duo tour landet over.
Ester Brohus, som har boet i Hedensted i over 40 år, fik for 20 år siden nys om, at guitarist Knud Møller flyttede til byen. Hun kørte over til Knudmed en flaske vin og sagde hej. Siden har de været hinandens gode venner.
Kort efter det første møde blev albummet ”Poor Pretty Little Me”, med Knud Møller som producer, til, og pladen høstede hele tre Grammys.
Knud og Ester har haft et utal af projekter, rejser og musikalske arrangementer igennem tiden… de har sågar været med til at skifte i musikforening i Hedensted –altid med deres egen karriere sideløbende.
”Knud er ikke bare en nabo. Vi har et solidt venskab, og det er altid ham jeg kører over til, når jeg har lavet noget nyt musik. Vi har ofte talt om at tage af sted sammen, og nu skal det være. Det glæder vi os til”, lyder det fra Ester Brohus.
Repertoiret denne aften bliver nogle af Esters nye sange, ældre hits, favoritterne og numrene med den gode historie. Alt sammen akkompagneret med Knud Møllers fantastiskeguitarspil.
Middagen er kl. 17.30, koncerten starter kl. 20.00. Dørene åbnes kl. 19.30.

På Slaget 12
2022-11-25
I 1987 strøg På Slaget 12’s debutalbum til tops på landets hitlister. Albummet indeholdt sange, der alle havde hitpotentiale, men der er særligt en sang, der huskes: Hjem til Århus. Sangen er blevet en dansk evergreen, ja nærmest en talemåde som kendes af alle danskere.
Årene efter den første LP har budt på mange succes’er for På Slaget 12, men der er ikke tvivl om, at det næste helt store højdepunkt kom, da det første Let’s Dance-album blev udsendt i 2002. Albummet blev en kæmpe succes med fast placering i toppen af hitlisten et helt år og110.000 solgte eksemplarer. Let’s Dance 2 kom i november samme år og senere kom Let’s Dance 3 og 4, og også de blev store succeser. I alt har de fire Let’s Dance-albums solgt 300.000 eksemplarer og sammenlagt har orkestret inklusive Ann-Mette Elten’s soloudgivelser solgt over 1 million albums.
Ved en live-koncert med På Slaget 12 kan man opleve et bredt udvalg af orkestrets danske repertoire inklusive de store danske hits som f.eks. ”Ude på det blå ocean”, ”Ta’ kæresten i hånden” og ”Hjem til Århus”, samt flere af gruppens markante fortolkninger af 60’ernes store sange.
Middagen er kl. 17.30, koncerten starter kl. 20.00. Dørene åbnes kl. 19.30.

Slade koncert
2022-11-26
SLADE – Uden tvivl et af de mest spændende bands, der er kommet ud af Storbritannien i de sidste 50 år. Med deres unikke blanding af perfekt pop-rock’n’roII, uhyrlig flamboyance og ren sjov og ikke mindre end 23 Top-20 singler, hvoraf 6 var No-1 hits … plus 6 albums, er Slade blevet en fast favorit i popfans fans over hele verden.
SLADE’S hitlistekarriere har strakt sig over 6 årtier, og deres varige sange “Far Far Away”, “Cum On Feel The Noize” og “Coz I Luv You” vises stadig i dag i tv-reklamer for nogle af verdens største virksomheder.
Nu i 2020 ledet af grundlægger Dave Hill på Lead Guitar med John Berry, der tiltrådte i 2003 på Lead Vocals, Bass, Acoustic Guitar og Violin. John har også spillet Bass med Mud, The Sweet, Screaming Lord Sutch.
Siddende koncert
Middagen er kl. 17.30, koncerten starter kl. 20.00. Dørene åbnes kl. 19.30.

Julefrokost 2/12 2022 - Buffet
2022-12-02
Program:
17.30 – Buffet i restauranterne
Marineret sild & kryddersild med hjemmelavet karrysalat
Æg og rejer
Graved laks med rævedressing
Klassisk sylte med sennep og rødbeder
Fiskefilet med hjemmelavet remoulade
Hjemmelavet leverpostej med svampe og bacon
Tarteletter med høns i asparges
Frikadeller og Medister med stuvet hvidkål
Ribbensteg med brunede kartofler og rødkål
Mørbard ala creme
Æbleflæsk og krydderfedt
Risalamande med kirsebærsauce
Ost med surt, sødt og sprødt
Frugt og nødder

Inkl. øl, vand, vin under middagen

20.00
Salen åbnes ( Hal 1 )
Tennis Band spiller op til fest og dans
Der er DJ fra 20.00 – 02.00, som spiller op til dans, når bandet ikke er på scenen!

01.00
Natmad – Andeburger

02.00
Baren lukker

Pakke 1: Buffet, øl, vand, vin under middagen, underholdning, natmad kr. 1.025,- pr. person
Pakke 2: Buffet, øl, vand, vin under middagen, underholdning, natmad, overnatning i dobbeltværelse, morgenbuffet: kr. 1.575,- pr. person
Pakke 3: Buffet, øl, vand, vin under middagen, underholdning, natmad, overnatning i enkeltværelse, morgenbuffet: kr. 1.899,- pr. person

Julefrokost 2/12 2022 - Gourmet
2022-12-02
Kl. 17.30: Serveret gourmetmenu i restauranterne
Forret:
Hønsevelouté med vintertorsk og jomfruhummer

Stegte fritter af rodfrugter og sprødt kylling skind

Mellemret:
Stegt dumplings med and

Soyasauce – yuzupure – syltet æble

Ganerenser:
Hvid glögg granité
Hovedret:
Confiteret grisebryst med puffet svær

Lun rødkål salat – pommes Anna – karamelliseret løg

Dessert:
Kejserinde cheesecake med kirsebær sorbet
Incl. vinmenu under middagen
20.00
Salen åbnes ( Hal 1 )
Tennis Band spiller op til fest og dans
Der er DJ fra 20.00 – 02.00, som spiller op til dans, når bandet ikke er på scenen!
01.00
Natmad – Andeburger
02.00
Baren lukker
Pakke 1: Gourmetmiddag, vinmenu under middagen, underholdning, natmad kr. 1.675,- pr. person
Pakke 2: Gourmetmiddag, vinmenu under middagen, underholdning, natmad, overnatning i dobbeltværelse, morgenbuffet: kr. 2.225,- pr. person
Pakke 3: Gourmetmiddag , vinmenu under middagen, underholdning, natmad, overnatning i enkeltværelse, morgenbuffet: kr. 2.550,- pr. person

Julefrokost 3/12 2022 - Buffet
2022-12-03

Julefrokost 3/12 2022 - Gourmet
2022-12-03
